Invitasjon til PwNITH2013

Kjære utvalgsleder ved NITH

Valgkomiteen ved NITH inviterer til forumet PwNITH2013! Hensikten med forumet er å øke engasjementet blant både nye og gamle studenter ved skolen, med særlig fokus på utvalg. Tidspunkt for forumet blir onsdag 16. oktober 2013, 14:15 – 17:00 med mulighet for mingling ut over kvelden. Vi har bedt om auditoriet, men sted er for øyeblikket tentativt.

**Vårt formål** med forumet er at flest mulig studenter skal engasjere seg i utvalg og komiteer. Vi drar derfor i gang et forum der hvert utvalg ved NITH får fem minutter til å presentere seg selv, og deretter kan sette opp workshops studentene selv velger mellom.

**Vi har valgt å invitere** alle utvalgene ved NITH, samt MSC, og håper selvsagt at alle kan stille med minst én representant. Komplett liste over utvalg og tentativ tidsplan finnes litt lenger ned. På denne måten vil alle utvalgene få den samme muligheten til å presentere og promotere seg selv, i tillegg til at alle deltakere vil få en bredere oversikt over Studentsamfunnet NITH.

**Vi ønsker at** ditt utvalg stiller med minst én representant som kan holde en kort presentasjon og organisere et workshop i etterkant. Vi stiller med mat fra (tentativt) Subway, og denne blir fordelt ut over de forskjellige workshop-ene for å oppmuntre til mingling og diskusjon. Vi oppfordrer til å trekke frem events og goder ved å bli med i utvalget, i tillegg til å fokusere på hva skolen tjener på at utvalget har

**Utvalget ditt får** en mulighet til å synliggjøre seg for skolen, i tillegg til at vi tilbyr et incentiv for studentene til å mingle i etterkant av presentasjonene i form av gratis mat. Det vil bli enkelt å verve nye medlemmer som tidligere ikke har meldt seg inn på grunn av manglende informasjon, og forhåpentligvis til og med noen som ikke har hatt tidligere interesse i det hele tatt.

Med vennlig hilsen  
Martin Lehmann  
Leder, valgkomiteen ved NITH 2013

**Tentativ tidsplan**

|  |  |
| --- | --- |
| **14:15 – 14:20** | **Valgkomiteen innleder** |
| **14:20 – 14:25** |  |
| **14:25 – 14:30** |  |
| **14:30 – 14:35** |  |
| **14:35 – 14:40** | **#fuBar** |
| **14:40 – 14:45** | **Utvalget for fantastiske fritidsinteresser (UFF)** |
| **14:45 – 14:50** | **Kvinner og IT (KIT)** |
| **14:50 – 14:55** | **Sosialutvalget** |
| **14:55 – 15:00** | **Idrettsutvalget** |
| **15:00 – 15:05** | **Utviklingsutvalget** |
| **15:05 – 15:10** | **Prosjektutvalget for spill (PUS)** |
| **15:10 – 15:15** | **Musikkutvalget (MUS)** |
| **15:15 – 15:20** | **Apple User Group (AUG)** |
| **15:20 – 15:25** | **Microsoft Student Community (MSC)** |
| **15:25 – 15:30** | **Arbeidsutvalget avslutter** |
| **15:30 – 15:35** |  |
| **15:35 – 15:40** |  |
| **15:40 og ut over** | **Workshops og mingling i #fuBar** |